கேள்வி: புனாகா சோங் பற்றி தகவல் சொல்.
பதில்: புனாகா சோங்  (''Punakha Dzong''), அல்லது புங்டங் டேசென் ஃபோட்ரங் சோங்  (''Pungtang Dechen Photrang Dzong'') (பொருள்: “பெரும் மகிழ்ச்சி அல்லது இன்பம் நிறைந்த அரண்மனை”) பூட்டான் புனாகாவில் அமைந்துள்ள புனாகா மாவட்ட நிர்வாக மையமாகும். 1637-38ஆம் ஆண்டுகளில் சப்ரதுங் கவங் நம்கியாலால் கட்டப்பட்ட இந்தக் கோட்டை மிக அழகானதும் பூட்டானின் இரண்டாவது மிகப்பழமையானதும் மிகப்பெரியதுமானதாகும். இந்தக் கோட்டையில் தென் ட்ருக்பா கக்யூ பள்ளியின் புனித எச்சங்களும் ரங்ஜுங் கசர்பானி , சப்ரதுங் கவங் நம்கியால் மற்றும் பேமா லிங்பாவின் புனித எச்சங்களும் அடங்கியுள்ளன. 1955ஆம் ஆண்டில் தலைநகர் திம்புவிற்கு மாறும்வரை புனாகா சோங் நிர்வாக மையமாகவும் பூட்டான் அரசின் இருப்பிடமாகவும் விளங்கியது.